На основу члана 27. став 10. Закона о јавној својини („Сл. глaсник РС“, бр. 72/2011, 88/2013, 105/2014, 104/2016 - др. зaкoн, 108/2016, 113/2017, 95/2018 и 153/2020), члана 19 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гласник РС“ бр. 16/2018), члана 8. став 5. Одлуке о прибављању, располагању, управљању и коришћењу ствари у јавној својини Општине Ћуприја („Сл. гласник ОЋ“ бр. 19/2021) Скупштина општине Ћуприја

расписује

Ј А В Н И О Г Л А С

за прикупљање писаних понуда за отуђење непокретности

на к.п.бр. 2916/1 у КО Ћуприја (град)

**1.** **ПОДАЦИ О НЕПОКРЕТНОСТИ**

Предмет отуђења по овом огласу је непокретност на к.п.бр. 2916/1 у КО Ћуприја (град) у ул. Кнеза Милоша бр. 43, и то:

1. Објекат бр. 1 на к.п.бр. 2916/1 у КО Ћуприја (град), површине у основи **566 m2**, по намени пословна зграда за коју није утврђена делатност;
2. Објекат бр. 2 на к.п.бр. 2916/1 у КО Ћуприја (град), површине у основи **62 m2**, по намени пословна зграда за коју није утврђена делатност;
3. Објекат бр. 3 на к.п.бр. 2916/1 у КО Ћуприја (град), површине у основи **17 m2,** по намени помоћна зграда;
4. парцеле грађевинског земљишта к.п.бр. 2916/1 у КО Ћуприја (град), укупне површине **2919 m2**.

Наведена непокретност је у искључивој јавној својини Општине Ћуприја.

Планска намена предметне грађевинске парцеле је „Мешовита намена“ – пословни и административни објекти, угоститељски објекти, објекти трговине и др. комерцијалне намене, објекти јавних намена, туризам, а према Плану генералне регулације градског насеља Ћуприја („Сл. гласник ОЋ“ бр. 2/12, 9/18, 23/18-исправка и 46/20).

Непокретност се продаје као јединствени предмет отуђења, по почетној цени која износи **22,530,042 динара**, у складу са Извештајем и процени непокретности лиценцираног проценитеља Adventis Real Estate Management d.o.o из Београда од јула 2021. године.

**НАПОМЕНА:**

Наведени објекти изграђени су пре доношења прописа о изградњи објеката у смислу закона о упису у катастар непокретности, поступак уписа те чињенице у евиденцију катастра је у току.

Уколико до завршетка поступка прикупљања понуда поступак уписа не буде довршен, председник Општине закључује предуговор са најповољнијим понуђачем, који се у катастар непокретности уписује у облику одговарајуће забележбе.

**2. НАЧИН ОТУЂЕЊА**

Отуђење непокретности из јавне својине Општине Ћуприја која је предмет огласа врши се у поступку прикупљања писаних понуда

**3. УСЛОВИ ОТУЂЕЊА**

Непокретност која је предмет огласа продаје се у виђеном стању без права купаца на накнадну рекламацију.

Разгледање непокретности могуће је до истека рока за подношење пријава, сваког радног дана у периоду од 09-15,00 сати, уз претходну телефонску најаву.

Телефон за контакт у вези разгледања непокретности је 035/8150-618

**4. ВИСИНА И НАЧИН УПЛАТЕ ДЕПОЗИТА**

Ради учествовања у поступку отуђења грађевинског земљишта, подносилац понуде је дужан да уплати депозит за учествовање у поступку у висини 50% од утврђене почетне цене, односно 11.265.021,00 динара, на депозитни рачун Општине Ћуприја 840-762804-43, модел 97 са позивом на број 96033, сврха уплате: „уплата депозита за отуђење непокретности на к.п.бр. 2916/1 у КО Ћуприја (град)“.

Депозит се враћа понуђачима који нису најповољнији понуђачи у року од 15 дана од решења о отуђењу.

Уплаћени депозит се урачунава у цену отуђења непокретности

Депозит се не враћа лицу које по његовој уплати не поднесе понуду у року из овог огласа.

**5. ПОДНОШЕЊЕ И ОБАВЕЗНА САДРЖИНА ПОНУДЕ**

У поступу отуђења по овом огласу могу учествовати сва лица која пошаљу уредну понуду за отуђење.

Понуде за отуђење грађевинског земљишта достављају се **Комисији за спровођење поступка отуђења непокретности у јавној својини Општине Ћуприја прикупљањем писаних понуда** предајом на писарници при услужном центру општине Ћуприја, шалтер бр. 2, на адреси ул. 13. октобра бр. 7, од 07:30 до 15:30.

Понуда мора бити у затвореној коверти са видљивом назнаком: **„за Комисију за спровођење поступка отуђења непокретности у јавној својини Општине Ћуприја прикупљањем писаних понуда -НЕ ОТВАРАТИ“**.

Понуда може бити предата на обрасцима који се могу преузети на интернет адреси Општине Ћуприја <http://www.cuprija.rs>.

Понуда обавезно садржи:

* податке о понуђачу (име и презиме/назив и адреса, ЈМБГ за физичка лица, ПИБ и матични број за правна лица)
* износ понуђене цене који не сме бити нижи од утврђене почетне цене,
* доказ о уплаћеном гарантном износу,
* изјава понуђача да прихвата све услове јавног огласа,
* овлашћење за заступање (ако постоји).

Понуда мора обавезно бити потписана од стране овлашћеног лица, и оверена печатом (ако је понуђач предузетник или правно лице). Уз понуду је потребно приложити и:

* за физичка лица: фотокопију личне карте;
* за предузетнике: фотокопију личне карте, извод из регистра АПР;
* за правна лица: извод из регистра АПР.

**6. РОК ЗА ПОДНОШЕЊЕ ПОНУДА**

Понуде за учешће у поступку отуђења могу се подносити најкасније до 06.09.2021. године. године у 15.30 часова.

**7. КРИТЕРИЈУМ ЗА ИЗБОР НАЈПОВОЉНИЈЕГ ПОНУЂАЧА**

Критеријум за избор најповољније понуде је износ понуђене цене.

**8. ПОСТУПАК ЈАВНОГ ОТВАРАЊА ПОНУДА**

Након истека рока за прикупљање писмених понуда, дана 09.09.2021 године приступиће се јавном отварању понуда у Сали за састанке Општине Ћуприја, са почетком у 11:00 часова.

Поступку јавног отварања понуда могу присуствовати сва заинтересована лица.

О целом потупку јавног отварања понуда води се записник.

Неуредне и неблаговремене понуде се посебно одвајају и не раздвајају, што чланови Комисије констатују у записнику. Неуредне понуде су понуде које не садрже све што је прописано овим огласом, понуде које су поднете у отвореној коверти и понуде које садрже цену која је мања од утврђене. Неблаговремене понуде су понуде предате након истека дана и часа датих у овом огласу.

Поступак прикупљања понуда сматра се успелим ако је приспела најмање једна уредна и благовремена понуда.

О поступку отварања понуда саставља се записник.који потписују председник и сви чланови Комисије, као и записничар и присутни подносиоци понуда, одн.њихови овлашћени заступници.

Пре потписивања записника присутни подносиоци понуда односно њихови овлашћени заступници могу захтевати да се у записник унесу и њихове евентуалне примедбе на сам поступак јавног отварања понуда.

Комисија записнички констатује у случају да за парцелу није приспела ниједна понуда.

**9. ДОНОШЕЊЕ ОДЛУКЕ О ОТУЂЕЊУ И ЗАКЉУЧЕЊЕ УГОВОРА О ОТУЂЕЊУ**

По окончању поступка јавног отварања понуда и избора најповољнијег понуђача, Комисија у записнику утврђује предлог најповољнијег понуђача.

Решење о избору најповољнијег понуђача доноси Скупштина општине Ћуприја, на предлог Општинског већа и доставља се свим учесницима у поступку.

Решење о избору најповољнијег понуђача је коначно

На основу наведеног решења, председник општине Ћуприја и лице коме се отуђује непокретност у јавној својини закључују уговор о отуђењу у року од 15 дана од дана доношења решења о отуђењу.

Рок плаћања купопродајне цене је 15 дана од доношења решења о отуђењу.

Овај оглас постоји и на сајту Општине Ћуприја <http://www.cuprija.rs>.

Све информације у вези са овим огласом могу се добити у просторијама Општини Ћуприја – Комисија за отуђење непокретности на к.п.бр. 2916/1 у КО Ћуприја (град), сваког радног дана од 07:30 до 15:30 часова или на телефон 035/8150-618